OERWOUDVALK REEKS - DIE SEEKAT
Hierdie verhaal is die tweede in die Oerwoudvalk reeks. Ons het in die vorige boek reeds kennis gemaak met die Oerwoudvalk of ook beter bekend as die Valk. Met net 'n pyl en boog, jagmes en lendekleed van luiperdvel, swerf hy deur die oerwoude van die Kongo en beleef die een interessante avontuur na die ander.
In hierdie verhaal begelei die Oerwouvalk die vyf Suid Afrikaners terug na Suid Afrika, na hul ontsnapping uit die Goudstad van Skeba. Op pad terug sien hulle twee straalvegvliegtuie wat op mekaar skiet. Die een vliegtuig word gou neergeskiet, maar die loods spring betyds uit met 'n valskerm. Toe hulle hom ontdek is hy reeds sterwend. Hy vertel hulle onder andere van Seekatmanne en 'n moeras vol wilde diere. Kort daarna sterf hy en hulle ontdek toe 'n dagboek by hom, wat die sleutel hou tot sy geheim. Die veiligheidspolisie roep eindelik die hulp van die Valk in om ondersoek te gaan instel. Met die hulp van 'n pigmeë stam gaan soek hy na die nes van die Seekat-organisasie.
Op pad kry die Valk onder meer te doen met water olifante, krokodille wat hom aanval, vampier vlermuise en 'n aardbewing. Hy kry ook die skok van sy lewe as hy ontdek dat iemand baie na aan hom in doodsgevaar verkeer. Lees gerus die verhaal om te sien of die Valk die geheim van die Seekat gaan oplos.